**Glazbena kultura**

**Zadaci za učenike 7.B, C, E i F razreda**

**Tjedan 20.4.-24.4. 2020.**

Dragi učenici,

na početku sata ponovimo ponešto o glazbenim instrumentima kroz slijedeća pitanja na koje možete samo usmeno odgovoriti.

1. Koje skupine glazbala nalazimo u simfonijskom orkestru?
2. Kako dijelimo udaraljke?
3. Nabroji limena puhačka glazbala.
4. Koje je jedno od najstarijih puhačkih glazbala?

U udžbeniku na str. 67 možete pronaći slijedeće limeno puhaće glazbalo:

**Rog**

Poslušajte primjer iz udžbenika CD II/16 ili odite na link ( kopirajte link u youtube preglednik ili ctrl+ lijevi klik miša na link) <https://www.youtube.com/watch?v=gEec70f6NCM>

**Wolfgang Amadeus Mozart: Koncert za rog i orkestar br.4 , u Es duru, 3.stavak: Rondo**

Odgovorite, opet usmeno,na slijedeća pitanja:

1. Što je rondo?
2. Što je koncert?
3. Koliko stavaka obično ima koncert?
4. Koji je, obično, raspored stavaka u koncertu s obzirom na tempo?
5. Što je tempo?

Rog je glazbalo koje pripada obitelji limenih puhača, naziva se još i francuski rog ili horna. Dobro se slaže s drvenim puhaćim glazbalima u puhačkim komornim ansamblima.

Čovjek je vrlo rano otkrio da šuplja grana, kost ili životinjski rog mogu biti izvor zvuka. Zvuk roga koristio se prilikom lova, kao vojno pomagalo- vojnički rog ili je pak najavljivao dolazak pošte- poštanski rog.

U 15.stoljeću populariziraju se limeni instrumenti te se rog uključuje i u umjetničku glazbu.

Rog se izrađuje najčešće od mesinga. Sastoji se od ljevkastog usnika i glavne višestruko kružne , savijene cijevi koja se u završnom dijelu postepeno širi te završava čunjastim otvorom, zvonom. Suvremeni rog koristi sustav ventila, mehanizama, pomoću kojih se uključuju dodatne cijevi.

Osobitost je roga izražajnost zaobljenoga i mekoga zvuka te velike dinamičke mogućnosti.

Pogledajte video o rogu *Notica-rog* na linku <https://skolski.hrt.hr/emisije/595/rog>

Vaše sudjelovanje u online nastavi i dalje pratim kroz Microsoft Teamse.

Vaš zadatak je javiti se u kanal, ostaviti komentar na poruku u kanalu, prepisati u kajdanku ono što slijedi te poslikati napisano. Daljnje upute slijede u Microsoft Teamsima.

Dragi učenici, ono što trebate prepisati u kajdanku slijedi:

**Rog**

**Wolfgang Amadeus Mozart: Koncert za rog i orkestar br.4 , u Es duru, 3.stavak: Rondo**

* **Pripada skupini limenih puhaćih glazbala**
* **Naziva se još francuski rog ili horna**
* **Njegovi dijelovi su: uski ljevkasti usnik (najmanji od svih limenih puhaćih glazbala)i glavna višestruko kružno savijena cijev koja se u završnom dijelu postepeno širi i završava čunjastim otvorom, zvonom većim od 30 cm.**
* **Suvremeni rog koristi sustav ventila.**
* **Stvarna dužina cijevi roga je promjenjiva, od 3- 5,5m**
* **Izrađuje se najčešće od mesinga.**
* **Rog možemo čuti u solističkoj, komornoj kao i orkestralnoj ulozi.**

Srdačan pozdrav, ostanite dobro i zdravo!